বুলবন ওসমান

বুলবন ওসমান (জন্ম ১৮ মার্চ ১৯৪০) বাংলাদেশের একজন শিক্ষায়তনিক ব্যক্তি, লেখক ও শিল্পী। ১৯৭৩ সালে শিশুসাহিত্যে অবদানের জন্য তিনি বাংলা একাডেমি সাহিত্য পুরস্কার লাভ করেন।

প্রাথমিক জীবন ও শিক্ষা
বুলবন ওসমান ১৯৪০ সালের ১৮ মার্চ হাওড়ার ঝামাটিয়া গ্রামে অবস্থিত তার মাতুলালয়ে জন্মগ্রহণ করেন। তিনি শওকত ওসমান ও সালেহা ওসমানের জ্যেষ্ঠ পুত্র। তার ভাই ইয়াফেস ওসমান বিজ্ঞান ও প্রযুক্তি মন্ত্রণালয়ের বর্তমান মন্ত্রী।

বুলবন ওসমানের দাদাবাড়ি অবস্থিত হুগলি জেলার সবলসিংহপুরে। ১৯৫০ সালে তার পরিবার চট্টগ্রামে চলে আসে। সেখান থেকে স্কুল ও কলেজজীবন শেষ করার পর তিনি ঢাকা বিশ্ববিদ্যালয়ে ভর্তি হন। তিনি প্রতিষ্ঠানটিতে সমাজতত্ত্ব নিয়ে পড়াশোনা করেছেন।

কর্মজীবন
১৯৬৬ সালে বুলবন ওসমান চারুকলা মহাবিদ্যালয়ের শিল্প সম্পর্কিত সমাজতত্ত্বের প্রভাষক হিসেবে নিযুক্ত হন। ১৯৬৭ সালে তার প্রথম গ্রন্থ কানামামা। এটি ছিল কিশোর উপন্যাস। ১৯৭১ সালে স্বাধীন বাংলা বিপ্লবী বেতার কেন্দ্রে কাজ করেছেন।

বুলবন ওসমান ১৯৯৫ সাল থেকে ২০০৭ সাল পর্যন্ত।চারুকলা ইন্সটিটিউটে অধ্যাপনা করেছেন। তিনি একজন স্বশিক্ষিত শিল্পী। তিনি গ্রন্থ অনুবাদের সাথেও যুক্ত আছেন।

পুরস্কার ও সম্মাননা
বুলবন ওসমান ১৯৭৩ সালে শিশুসাহিত্যে অবদানের জন্য বাংলা একাডেমি সাহিত্য পুরস্কার লাভ করেন।

তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৪০-এ জন্ম
বিষয়শ্রেণী:হুগলি জেলার ব্যক্তি
বিষয়শ্রেণী:বাংলাদেশী শিক্ষায়তনিক
বিষয়শ্রেণী:বাংলাদেশী চিত্রশিল্পী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী অনুবাদক
বিষয়শ্রেণী:শিশুসাহিত্যে বাংলা একাডেমি সাহিত্য পুরস্কার বিজয়ী
বিষয়শ্রেণী:বাংলাদেশী পুরুষ ঔপন্যাসিক
বিষয়শ্রেণী:বাঙালি লেখক
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলা একাডেমি সাহিত্য পুরস্কার বিজয়ী